open-index/open-wikipedia-markdown huggingface dataset:
Μάχη του Πίροτ (1913)

Η **Μάχη του Πίροτ** ήταν συγκρούσεις μεταξύ του Βουλγαρικού και του Σερβικού στρατού στα περίχωρα του Πίροτ, κοντά στα Σέρβο-Βουλγαρικά σύνορα, την περιόδο 6-8 Ιουλίου 1913.

Στο μέτωπο, μεταξύ του Βουλγαρικού 3ου Σώματος Στρατού (Σλιβνίτσα-Τρν-Κάριμπροντ) και του Σερβικού 2ου Σώματος Στρατού (Σόφια-Πίροτ-Νις), η κύρια μάχη έλαβε μέρος, έξω από το Πίροτ στις 6 και 7 Ιουλίου. Ο διοικητής του Σερβικού 2ου Σώματος Στρατού, πρότεινε στις 8 Ιουλίου, να εγκαταλειφθεί το Πίροτ. Ωστόσο, όταν η Ρουμανική προέλαση, αιφνιδίασε το Βουλγαρικό 1ο Σώμα Στρατού το απόγευμα της ίδιας μέρας, ο Βούλγαρος διοικητής, διέταξε οπισθοχώρηση. Με την Σερβική νίκη στη Μπρεγκάλνιτσα, οι Βούλγαροι υποχρεώθηκαν να εγκαταλείψουν τις όποιες επιχειρήσεις στην Νότιοανατολική Σερβία.

## Παραπομπές


## Πηγές
* 
* 
* 
* 

Πίροτ
Κατηγορία:Μάχες Σερβικού στρατού
Κατηγορία:Μάχες βουλγαρικού στρατού
Νατάσα Τσακαρισιάνου

Η **Νατάσα Τσακαρισιάνου** είναι Ελληνίδα ηθοποιός.

## Βιογραφικό
Η Νατάσα Τσακαρισιάνου έχει συμμετάσχει σε πληθώρα σειρών και θεατρικών παραστάσεων. Έκανε το ντεμπούτο της στην τηλεόραση  το 1981 στην σειρά της ΥΕΝΕΔ «Το μυθιστόρημα των τεσσάρων». Το 1985 έπαιξε στο πλευρό του σπουδαίου Κώστα Βουτσά στην παραγωγή της ΕΡΤ2 «Ο Ανδροκλής και τα λιοντάρια του». Καθιερώθηκε και έγινε ευρέως γνωστή μέσα από το ρόλο της Σούλας στη σειρά του MEGA «*[[Οι αυθαίρετοι]]*», συμπρωταγωνιστώντας με τον Χρήστο Βαλαβανίδη, την Βάσια Τριφύλλη και τον Δημήτρη Πουλικάκο. Το 2005 πρωταγωνιστεί στην καθημερινή σειρά του ΑΝΤ1 «Έρωτας» μαζί με την Κοραλία Καράντη και τον Γρηγόρη Βαλτινό. Το 2008 συμμετείχε ως guest στα δύο τελευταία επεισόδια (Η μνήμη της Μέδουσας μέρος Α' και Β') της κωμικής σειράς του Mega «Το κόκκινο δωμάτιο». Το 2009 συμμετέχει στην σειρά του MEGA «Επτά θανάσιμες πεθερές» στα επεισόδια «Η sixties πεθερά» και «Η αρχαία πεθερά». Το 2013 συνεργάστηκε με τον ηθοποιό και σεναριογράφο Παναγιώτη Καποδίστρια, στη σειρά αυτοτελών επεισοδίων «Στο ράφι» που προβλήθηκε και από τη συχνότητα του Epsilon TV. Στο επεισόδιο που συμμετείχε, με τίτλο "Η πηνελόπεια γεροντοκόρη" πρωταγωνίστησε ακόμα η κόρη της, και επίσης ηθοποιός, Γλυκερία Παπαδοπούλου η οποία υποδυόταν την ίδια, σε μικρότερη ηλικία. Το 2017 μετά από αρκετά χρόνια τηλεοπτικής απουσίας, επιστρέφει μέσα από τη σειρά του ΑΝΤ1 «Κάτι χωρισμένα παλικάρια» στο ρόλο της Ιουλίας Νικολάου.

## Προσωπική ζωή
Η Νατάσα Τσακαρισιάνου είναι παντρεμένη με τον κτηνίατρο Τάσο Παπαδόπουλο, με τον οποίο έχει αποκτήσει δύο κόρες, την Γλυκερία και την Ειρήνη Παπαδοπούλου.

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Πηγές
*Η Νατάσα Τσακαρισιάνου επιστρέφει μετά από χρόνια απουσίας στην τηλεόραση με την κόρη της;
*Απόφοιτοι Ανώτερης Ιδιωτικής Σχολής Δραματικής Τέχνης Βεάκη

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Μαρίε Πιντέροβα

Η **Μαρίε Πιντέροβα** (*[[λατινικό αλφάβητο]] : Marie Pinterová*), γεννημένη στην Στάρα Μπολεσλαβ στις 16 Αυγούστου 1946, είναι Τσεχοσλοβάκα, μέλος της Ουγγρικής μειονότητας, πρώην αθλήτρια της αντισφαίρισης. Στις διεθνείς διοργανώσεις συμμετείχε σαν εκπρόσωπος της Ουγγαρίας.

Είναι παντρεμένη με τον Ούγγρ κλωστοϋφαντουργό -μηχανικό Άντρας Πίντερ από το 1974 και έχουν ένα γιο, τον Κάριμ.

Στην καριέρα της στο WTA, κέρδισε δύο πρωταθλήματα στο απλόr και τρία τελικά στο διπλό. Πρωταθλήτρια Τσεχοσλοβακίας την περίοδο 1967-1971. Το 1971 αγωνίστηκε στους προημιτελικούς του Διεθνούς Ιταλικού πρωταθλήματος και στους ημιτελικούς το 1978. Το 1981 κατατάχθηκε 47η στο WTA για το απλό.

Έχει συμμετάσχει και στα τέσσερα τουρνουά Γκραντ σλαμ από το 1969 έως το 1982 με μεγαλύτερη επιτυχία της τα προημιτελικά του απλού το 1974 στο Γαλλικό όπεν και στα διπλά στους 16  του Γαλλικού όπεν το 1972μ 1978 και 1981 και στους 16 του Γουίμπλετον το 1974 και 1975. Μεταξύ των πολυάριθμων τίτλων της είναι: δύο στο Μπονφίγκλιο Καπς, Δύο στο διεθνείς πρωτάθλημα Τσεχίας, στο Βιρτζίνια σλιμς του Τζάκσονβιλ, στο όπεν του Καΐρου, στο Ιαπωνικό Όπεν, κι άλλα. Έχει κερδίσει 11 παγκόσμιους και 24 ευρωπαϊκούς τίτλους.

## Παραπομπές


Κατηγορία:Ουγγαρέζες αθλήτριες της αντισφαίρισης
Κατηγορία:Τσεχοσλοβάκες αθλήτριες της αντισφαίρισης
MLS (αποσαφήνιση)

Η συντομογραφία **MLS** μπορεί να αναφέρεται:
*στην ελληνική εταιρεία ηλεκτρονικών συσκευών και λογισμικού: Making Life Simple
*στο επαγγελματικό πρωτάθλημα ποδοσφαίρου σε Η.Π.Α. και Καναδά: Μέιτζορ Λιγκ Σόκερ
Κατάλογος πόλεων της Ινδονησίας

Παρακάτω ακολουθεί ένας κατάλογος των πόλεων της Ινδονησίας με τον πληθυσμό τους. Όλα τα στοιχεία είναι από τις εκτιμήσεις για το 2014. Ο πληθυσμός για το 2010 είναι τα επίσημα στοιχεία από την Απογραφή του 2010, που κυκλοφόρησαν από την Κεντρική Στατιστική Υπηρεσία.

## Πληθυσμός
* **Έντονα γράμματα**: Πρωτεύουσες επαρχιών
* *Πλάγια*: η πιο πυκνοκατοικημένη πόλη στην επαρχία

## Οι 13 μεγαλύτερες πόλεις της Ινδονησίας
Κατάλογος των μεγαλύτερων πόλεων στην Ινδονησία, χωρίς τις δορυφορικές πόλεις:

## Δείτε επίσης
* Κατάλογος των μητροπολιτικών περιοχών της Ινδονησίας 

## Παραπομπές
Βερεγγάριος Α΄ της Νευστρίας

Ο **Βερεγγάριος Α΄**, γερμ. Berengar I (9ος αι.) από τον Οίκο των Κορραδιδών ήταν ένας ευγενής της Ανατολικής Φραγκίας και μάργραβος της Νευστρίας μαζί με τον αδελφό του Ούντο.

## Βιογραφία
Ήταν ένας από τους τρεις γιους του Γκέμπχαρτ κόμη του Λάνγκαου. Άλλα αδέλφια του ήταν ο Μπέρτουλφ, αρχιεπίσκοπος του Τρηρ και ο Βάλντο ηγούμενος του αββαείου του Αγ. Μαξιμίν στο Τρηρ. Συγγενής του ήταν ο Άνταλαρτ ο σενεσάλης από τον Οίκο των Γκιραρντιδών. Ο Βερεγγάριος Α΄ ίσως είναι ο ίδιος με τον Βερεγγάριο Α΄ κόμη του Ιβουά.

Μαζί με τους αδελφούς του Ούντο και Βάλντο έλαβε μέρος το 861 στην εξέγερση του Καρολίδη Καρλομάνου της Βαυαρίας εναντίον

## Οικογένεια
Με τη σύζυγό του απέκτησε κόρη την:
* Ότα, παντρεύτηκε τον Αρνούλφο Καρολιδών, που από δούκας της Καρινθίας έγινε βασιλιάς της Ανατολικής Φραγκίας.

## Παραπομπές


## Πηγές
* Guillotel, Hubert. "Une autre marche de Neustrie." in Christian Settipani and Katharine S. B. Keats-Rohan, Onomastique et Parenté dans l'Occident médiéval. 2000.

Κατηγορία:Γερμανοί ευγενείς
Μπέρτουλφ, αρχιεπίσκοπος της Τριρ

Ο **Μπέρτουλφ**, γερμ. Bertulf (απεβ. 883) από τον Οίκο των Κορραδιδών ήταν αρχιεπίσκοπος της Τριρ.

## Βιογραφία
Ήταν ένας από τους τρεις γιούς του Γκέμπχαρτ κόμη του Λάνγκαου. Αδελφοί του ήταν ο Ούντο και ο Βερεγγάριος Α΄.

Το 863 ο πάπας Νικόλαος Α΄ τιμώρησε με ακοινωνησία τον Τέοτγκαουτ, αρχιεπίσκοπο της Τριρ, και τον καθαίρεσε. Ο Τέοτγκαουτ μετέβη στη Ρώμη και απεβίωσε εκεί το 968. Ο Μπέρτουλφ ήταν ηγούμενος του αββαείου του Μέττλαχ. Το διάστημα 863-869 δεν υπήρχε αρχιεπίσκοπος, αλλά η έδρα έμενε κενή (*sede vacante*). Ο Κάρολος Β΄ ο *φαλακρός* της Δυτικής Φραγκίας μερίμνησε να τοποθετηθεί στην Τριρ ο υποψήφιός του, Μπέρτουλφ, το 869 και να επικυρωθεί από τον πάπα. O Κάρολος Β΄ του έδωσε επίσης την πόλη Μέρτσιχ (*Merzig*), που ως τότε ανήκε στο στέμμα.

Η εκλογή ήταν πρόκληση για τον αδελφό τού Καρόλου Β΄, τον Λουδοβίκο Β΄ τον *γερμανικό* της Ανατολικής Φραγκίας, που τοποθέτησε δικό του υποψήφιο, τον Βάλντο, ηγούμενο του αββαείου του Αγ. Μαξιμίν στην Τριρ, αδελφό του Μπέρτουλφ. Ωστόσο οι άλλοι αρχιεπίσκοποι αντέδρασαν σε αυτό, αφού ο πάπας είχε επιβεβαιώσει την εκλογή του Μπέρτουλφ.

Το 870 ο Μπέρτουλφ παρακολούθησε μία Σύνοδο στην Κολωνία μαζί με τους μητροπολίτες περιοχών του Ρήνου, Λιούτμπερτ και Βίλλιμπερτ και ξανά εγκαινίασαν τον καθεδρικό της Κολωνίας.

## Αναφορές


Κατηγορία:Οίκος των Κορραδιδών
Κατηγορία:Αρχιεπίσκοποι της Τριρ
Μαρία Μαρτίκα

Η **Μαρία Μαρτίκα** (Αθήνα, 15 Μαΐου 1932 - 1 Ιουνίου 2018) ήταν Ελληνίδα ηθοποιός της τηλεόρασης, του θεάτρου και του κινηματογράφου. Αποφοίτησε από τη Δραματική Σχολή *Κάρολος Κουν* το 1961. Έγινε γνωστή από τις σειρές *[[Εμείς κι Εμείς|Εμείς κι εμείς]]* και *[[Το ρετιρέ]]*.

## Βιογραφία
Γεννήθηκε σε μια μικρή συνοικία της Αθήνας, έξω από το Λεκανοπέδιο Αττικής. Φοίτησε στο Δημοτικό Σχολείο και στο Εξατάξιο Γυμνάσιο και αποφοίτησε από τη Δραματική Σχολή Κάρολος Κουν το 1961. Πέθανε στην γενέτειρά της, την 1η Ιουνίου 2018 σε ηλικία 86 ετών από καρκίνο. Στην κηδεία της πήγαν μόνο από συναδέλφους της, ο Γιώργος Μεσσάλας, ο Πάντης Κούσης και ο στενός της φίλος και σκηνοθέτης, Γιώργος Φραντζεσκάκης. Κηδεύτηκε στον οικογενειακό της τάφο, στο Β' Νεκροταφείο Πατησίων.

## Διακρίσεις
Το 1987, στο 28ο Φεστιβάλ Κινηματογράφου Θεσσαλονίκης, η Μαρτίκα έλαβε ειδική μνεία για την ερμηνεία της στην ταινία *Τα παιδιά της χελιδόνας* του Κώστα Βρεττάκου.******

Η Μαρία Μαρτίκα είχε συμμετάσχει σε πολλές θεατρικές παραστάσεις, σε κινηματογραφικές ταινίες, αλλά και σε τηλεοπτικές σειρές.

## Τηλεόραση
Η Μαρία Μαρτίκα έπαιξε σε αυτές τις σειρές:

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες συμμετείχε η Μ. Μαρτίκα ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κορράδος Α΄ της Σουηβίας

Ο **Κορράδος Α΄** (, 915/920 - 20 Αυγούστου 997) από τον Οίκο των Κορραδιδών ήταν δούκας της Σουηβίας (983-997).

## Βιογραφία
Υπάρχει αβεβαιότητα για τον Κορράδο, πάντως συχνά ταυτίζεται με τον Κούνο του Ένινγκεν (Öhningen). Οι γονείς του δεν είναι γνωστοί με σιγουριά: ίσως είναι εγγονός του Γκέμπχαρτ κόμη του Ούλφγκαου (εγγονού του Ούντο της Νευστρίας) ή ίσως πατέρας του να είναι ο Όντο κόμης του Βέττεραου και μητέρα του η Κουνιγκούδη (;) των Καρολιδών, κόρη του Ερβέρτου Α΄ κόμη του Βερμαντουά. 

Τον πεθερό του Λιούντολφ δούκα της Σουηβίας διαδέχθηκε ο Μπουσάρ Γ΄ των Χουνφριντιδών και αυτόν ο γιος του Λιούντολφ, ο Όθων Α΄, που απεβίωσε κατά την εκστρατεία των ετών 981-982 στην Ιταλία, άτεκνος. Τότε ο Όθων Β΄ της Γερμανίας (αδελφός του Λιούντολφ) όρισε τον Κορράδο Α΄ ως δούκα της Σουηβίας. Έτσι ο Οίκος του επανήλθε με τον Κορράδο Α΄ στο δουκάτο μετά από 35 έτη, αφού ως το 948 ήταν δούκας της Σουηβίας ο θείος του, ο Χέρμαν Α΄. Ο Κορράδος Α΄ είναι αξιοσημείωτος, διότι είναι ο πρώτος δούκας της Σουηβίας, που έκανε το αξίωμα κληρονομικό: όταν απεβίωσε το 997, τον διαδέχθηκε ο γιος του Χέρμαν Β΄.

## Οικογένεια
Υπάρχει συζήτηση για την ταυτότητα της συζύγου του: συνήθως θεωρείται η Ρέγκλιντ/Ρίχλιντ των Οθωνιδών, κόρη του Λιούντολφ δούκα τη Σουηβίας (γιου του Όθωνα Α΄ της Γερμανίας). Άλλοι θεωρούν την Γιούντιτ, κόρη του Άνταλμπερτ του Μάρχταλ. Είχε τέκνα:
* Λιούτολτ.
* Κόνραντ.
* Χέρμαν Β΄ απεβ. 1003, δούκας της Σουηβίας.
* Ίτα, παντρεύτηκε τον Ροδόλφο Β΄ των Παλαιών Γουέλφων κόμη του Άλτντολφ.
* μία κόρη, που παντρεύτηκε τον Βλαδίμηρο Α΄ Ρουρικιδών μεγάλο πρίγκιπα του Κιέβου και πρίγκιπα του Νόβγκοροντ.
* Γιούντιτ (Judith), παντρεύτηκε πρώτα κάποιον από το Ράινφελντεν και έπειτα τον Αδελβέρτο Β΄ κόμη του Μετς.
* Κουνίτσα/Έμμα απεβ. 1020, παντρεύτηκε τον Φρήντριχ Α΄ μάλλον κόμη του Ντήσσεν.

## Υποσημειώσεις και Αναφορές στις Πηγές


## Πηγές
* E. Hlawitschka, *Konradiner-Genealogie, unstatthafte Verwandtenehen und spätottonisch-frühsalische Thronbesetzungspraxis. Ein Rückblick auf 25 Jahre Forschungsdisput.* (Monumenta Germaniae Historica, Studien und Texte 32) (Hannover, 2003). 
* A. Wolf, 'Wer war Kuno von Öhningen? Überlegungen zum Herzogtum Konrads von Schwaben († 997) und zur Königswahl vom Jahre 1002,' in *Deutsches Archiv* 36 (1980), 25-85.
* E. Brandenburg, *Die Nachkommen Karls des Großen* (1935)
* D. Schwennicke, *Europäische Stammtafeln: Stammtafeln zur Geschichte der Europäischen Staaten*, Neue Folge, Band III, Teilband 1 (Marburg, Germany: J. A. Stargardt, 1984), Tafel 49
* D. C. Jackman: *The Konradiner. A Study in Genealogical Methodology* (Frankfurt am Main, 1990). 
* J. Fried, 'Prolepsis oder Tod. Methodische und andere Bemerkungen zur Konradiner-Genealogie im 10. und frühen 11. Jahrhundert', in J. Dahlbauer et al., ed., *Papstgeschichte und Landesgeschichte. Festschrift für Hermann Jakobs zum 65. Geburtstag* (Cologne, 1995).

## Εξωτερικοί σύνδεσμοι
*Konrad von Schwaben (in German)
*"Konrad Herzog von Schwaben, Graf von Oenningen", Genealogics citing E.S.
*Medieval Lands Project: Swabia

Κατηγορία:Δούκες της Σουηβίας
Κρανές Αιτωλοακαρνανίας

Ο **Κρανές** είναι πολύ μικρός οικισμός της ορεινής Ναυπακτίας του νομού Αιτωλοακαρνανίας.

## Γενικά στοιχεία
Ο Κρανές βρίσκεται στα βόρεια και σε μικρή απόσταση από τη τεχνητή λίμνη του Εύηνου ποταμού  σε υψόμετρο 760 μέτρων. Απέχει 74 χλμ. Β, από τη Ναύπακτο και μόλις 5 χλμ. Ν.-ΝΔ. από την Αράχοβα. Στο χωριό υπάρχει ακόμα μύλος που λειτουργεί με 2 κλασικές μυλόπετρες και εξυπηρετεί περιστασιακά τους ντόπιους. Αναφέρεται επίσημα ως ξεχωριστός οικισμός, για πρώτη φορά, το 1961 να απογράφεται στην κοινότητα Αραχόβης. Με την εφαρμογή του προγράμματος Καλλικράτης συναποτελεί μαζί με την Αράχοβα την Κοινότητα Αραχόβης που ανήκει στη Δημοτική Ενότητα Πλατάνου του Δήμου Ναυπακτίας και ο πληθυσμός της σύμφωνα με την απογραφή του 2011 είναι 3 κάτοικοι. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Ανδροκύδης (αποσαφήνιση)

Η ονομασία **Ανδροκύδης** μπορεί να αναφέρεται στα παρακάτω θέματα:

* Ανδροκύδης (ζωγράφος), 4ος αιώνας π.Χ, ζωγράφος
* Ανδροκύδης (ιατρός), 4ος αιώνας π.Χ., ένας από τους ιατρούς του Μεγάλου Αλεξάνδρου
* Ανδροκύδης (πυθαγόρειος), αβέβαιη χρονολόγηση / 1ος με 4ος αιώνα π.Χ., πυθαγόρειος φιλόσοφος
This Girl

Το **This Girl** "είναι ένα τραγούδι που ερμηνεύεται από τον γάλλο DJ και παραγωγό δίσκων Kungs (Valentin Brunel) με το αυστραλιανό funk trio Cookin 'on 3 Burners. Είναι ένα remix του αυθεντικού τραγουδιού των 3 Burners' με φωνητικά από την Kylie Auldist. Κυκλοφόρησε στις 19 Φεβρουαρίου 2016 από το House of Barclay. Η δημοσίευση ήταν επιτυχημένη σε ολόκληρη την Ευρώπη, φτάνοντας στο νούμερο ένα σε αρκετές χώρες, συμπεριλαμβανομένης της Γαλλίας και της Γερμανίας. Το τραγούδι εκτελέστηκε στη σκηνή από τον Kungs με τον τραγουδιστή Mel Sugar στη γαλλική τηλεοπτική εκπομπή Le Petit Journal στις 24 Μαρτίου. Ένα EP με δύο remixes και ένα σόλο κομμάτι του Kungs με τίτλο "Milos" κυκλοφόρησε στο iTunes στις 26 Μαρτίου. Το "This Girl" εφτασε στη 48 θέση στον κατάλογο των 100 καλύτερων pop τραγουδιών του 2016.

## Μουσικό βίντεο

Το συνοδευτικό μουσικό βίντεο για το τραγούδι γυρίστηκε στο ελληνικό νησί των Κυκλάδων, στη Μήλο. Δημοσιεύτηκε στο Vevo στο λογαριασμό του Kungs στο YouTube στις 24 Μαρτίου 2016. Ήταν σε σκηνοθεσία του Matt Larson για την La Main Productions. Τα μοντέλα στο βίντεο είναι ο Louis Rault και η Irina Martynenko. Το βίντεο ξεκινά με την συνάντηση αγόρι και κορίτσι σε ένα κρουαζιερόπλοιο. Αργότερα γίνονται ζευγάρι και αρχίζουν να χορεύουν στο υπνοδωμάτιο. Το πλοίο φτάνει στην ακτή το αγόρι και το κορίτσι εξερευνούν τη γη, έρχονται σε λίμνες και λόφους. Ανακαλύπτουν αργότερα μια σπηλιά και αρχίζουν να χορεύουν στη σπηλιά πάνω από μια φωτιά. Από τον Αύγουστο του 2017, το βίντεο έφτασε πάνω από 260 εκατομμύρια προβολές στο YouTube.

Κατηγορία:Τραγούδια του 2016
Κατηγορία:Singles του 2016
Κατηγορία:Singles της Casablanca Records
Κατηγορία:Singles της Universal Music Group
Ντονάτας Μόντβιντας

Ο **Ντονάτας Μόντβιντας** (λιθουανικά: *Donatas Montvydas*, 22 Οκτωβρίου 1987), γνωστός με το καλλιτεχνικό όνομα **Ντόνι Μοντέλλ**, είναι Λιθουανός τραγουδιστής και τραγουδοποιός που εκπροσώπησε τη Λιθουανία στο διαγωνισμό τραγουδιού της Eurovision 2012, που πραγματοποιήθηκε στο Μπακού του Αζερμπαϊτζάν. Το έκανε για δεύτερη φορά το , όταν εκπροσώπησε τη χώρα του στη Στοκχόλμη της Σουηδίας.

## Βιογραφία
Ο Ντόνι γεννήθηκε στο Βίλνιους. Η μητέρα του ήταν γυμνάστρια και ο πατέρας του ήταν ντράμερ του hard rock συγκροτήματος *Πλακκάρτας*. Η μεγαλύτερη αδερφή του είναι επαγγελματίας χορεύτρια. Το ενδιαφέρον του για τη μουσική ξεκίνησε από νεαρή ηλικία. Ξεκίνησε να παίζει δημόσια σε ηλικία έξι ετών όταν ο φωνητικός του δάσκαλος τον άφησε να συμμετάσχει στο διαγωνισμό για νέους τραγουδιστές "Dainų dainelė" τραγουδώντας το "Aš kiškelis mažas" και έγινε βραβευμένος. Παντρεύτηκε το 2013 και έχει κόρη και γιο.

## Μουσικές επιρροές
Ως παιδί, ο Μοντέλλ επηρεάστηκε έντονα από καλλιτέχνες όπως ο Μάικλ Τζάκσον και η ροκ μπάντα Queen και συχνά θα ερμηνεύσει αυτούς τους καλλιτέχνες από νεαρή ηλικία. Επίσης, θαυμάζει τον Freddie Mercury για την προσωπικότητά του. Ο Μοντέλλ δήλωσε επίσης ότι ο πατέρας του είναι μακράν η μεγαλύτερη έμπνευσή του.

## Διαγωνισμός Τραγουδιού Eurovision

## Δισκογραφία
### Στούντιο άλμπουμ

### EPs

### Σίνγκλ

## Παραπομπές


## Εξωτερικοί σύνδεσμοι

* Επίσημη σελίδα στο Facebook

Κατηγορία:Λιθουανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Λιθουανία
Κατηγορία:Αγγλόφωνοι τραγουδιστές από τη Λιθουανία
Κατηγορία:Διαγωνισμός Τραγουδιού Eurovision 2012
Κατηγορία:Διαγωνισμός Τραγουδιού Eurovision 2016
Χέρμαν Γ΄ της Σουηβίας

Ο **Χέρμαν Γ΄** (, π. 994/5 - 1 Απριλίου 1012) από τον Οίκο των Κορραδιδών ήταν δούκας της Σουηβίας (1003-1012). 

## Βιογραφία
Ήταν ο μόνος γιος του Χέρμαν Β΄ δούκα της Σουηβίας και της Γκέρμπεργκας των Παλαιών Γουέλφων, κόρης του Κορράδου Α΄ της Βουργουνδίας. Είχε επιφανείς συγγενείς: ο πατέρας του ήταν απόγονος του Ερρίκου Α΄ των Οθωνιδών του *Ορνιθοθήρα* δούκα της Σαξονίας, η μητέρα του ήταν απόγονος του Λουδοβίκου Δ΄ των Καρολιδών της Δυτικής Φραγκίας και η αδελφή του Γκίζελα παντρεύτηκε (για 3η φορά) με τον Κορράδο Β΄ των Σαλίων βασιλιά της Γερμανίας.

Ο πατέρας του ήταν υποψήφιος για βασιλιάς της Γερμανίας, και οι περισσότεροι ευγενείς τον υποστήριζαν, αλλά ο άλλος υποψήφιος Ερρίκος Β΄ των Οθωνιδών δούκας της Βαυαρίας έβαλε και τον έστεψαν, πριν ολοκληρωθεί η εκλογή. Ο Χέρμαν Β΄ αντέδρασε ένοπλα, αλλά τελικά δήλωσε υποτέλεια. Όταν απεβίωσε το 1003 τον διαδέχθηκε ο Χέρμαν Γ΄. Επειδή αυτός ήταν 8-9 ετών, επίτροπος ανέλαβε ο Ερρίκος Β΄. Ο βασιλιάς δυσπιστούσε στους Κορραδίδες: στη Σουηβία πήρε τον έλεγχο θέσεων κλειδιών (όπως η Ζυρίχη) και την κυριότητα του νομισματοκοπείου. Απέσπασε την Αλσατία από το δουκάτο, και την έδωσε ως κομητεία στον συγγενή του Γκέραρτ. 

Ο Χέρμαν Γ΄ απεβίωσε το 1012. Ήταν 18 ετών και άγαμος. Ήταν ο τελευταίος των Κορραδιδών, και είχε επιλέξει διάδοχο τον Ερνέστο Α΄ των Μπάμπενμπερκ, ο οποίος δύο έτη μετά νυμφεύτηκε την αδελφή εκείνου Γκίζελα των Κορραδιδών (ήταν ο 2ος γάμος της).

## Παραπομπές


## Πηγές
* 
*S.Weinfurter, *Heinrich II. (1002-1024) Herrscher am Ende der Zeiten*
* 

## Εξωτερικοί σύνδεσμοι
* 
*S.Weinfurter, *Heinrich II. (1002-1024) Herrscher am Ende der Zeiten*
* 

Κατηγορία:Δούκες της Σουηβίας
Κατηγορία:Οίκος των Κορραδιδών
Γεβάρδος της Λοθαριγγίας

Ο **Γεβάρδος της Λοθαριγγίας** (γερμ.: *Gebhard*, 888 - 22 Ιουνίου 910) από τον Οίκο των Κορραδιδών ήταν Δούκας της Λωρραίνης (903 - 910).

## Βιογραφία
Ήταν γιος του Ούντο κόμη του Λάνγκαου και της Γιούντιθ. 

Ο Γκέμπχαρτ ήταν κόμης του Βέττεραου (909-910) και του Ράινγκαου (897-906). Το 903 ο Λουδοβίκος Δ΄ ο *Παις* της Ανατολικής Φραγκίας τον έθεσε κυβερνήτη της Λοθαριγγίας/Λωρραίνης με τον τίτλο του δούκα: Kebehart dux regni quod a multis Hlotharii dicitur. Απεβίωσε σε μάχη εναντίον των Μαγιάρων, κάπου στο Άουγκσμπουργκ (Augusta Vindelicorum).

## Οικογένεια
Νυμφεύτηκε την Ίντα και είχε τέκνα:
* Χέρμαν Α΄ απεβ. 949, δούκας της Σουαβίας.
* Όντο απεβ. 949, κόμης του Βέττεραου, του Λάνγκαου και του Ράινγκαου. 

## Παραπομπές


|-

Κατηγορία:Οίκος των Κορραδιδών
Χέρμαν Α΄ της Σουηβίας

Ο **Χέρμαν Α΄** (, απεβ. 10 Δεκεμβρίου 949) από τον Οίκο των Κορραδιδών ήταν δούκας της Σουηβίας.

## Βιογραφία
Ήταν γιος του Γκέμπχαρτ δούκα της Λωρραίνης και της Ίντα. Ήταν εξάδελφος του Κορράδου Α΄ της Γερμανίας. 

Το 926 απεβίωσε ο Μπούρχαρτ Β΄ Χουνφριτιδών, δούκας της Σουηβίας κατά τη διάρκεια εκστρατείας στην Ιταλία. Τότε ο Ερρίκος Α΄ ο *ορνιθοθήρας* της Ανατολικής Φραγκίας έδωσε το δουκάτο στον Χέρμαν Α΄. Τον περιέβαλε με το αξίωμά του στη Συνέλευση (Reichstag) στη Βορμς, θέλοντας να δείξει ότι αυτός είχε το δικαίωμα να διορίζει δούκες και όχι οι τοπικοί ευγενείς. Ο νέος δούκας νυμφεύτηκε τη χήρα του Μπούρχαρτ Β΄. 

Κατά τη διακυβέρνησή του μόνο μία φορά αντιμετώπισε εξέγερση υποτελών του. Ωστόσο μερικές φορές αναγκάστηκε να κάνει παραχωρήσεις στην Ελβετία. Όταν παραχώρησε τον Αγ. Γκάλλεν στον βασιλιά, έχασε την περιοχή και τα εισοδήματά της. Ο Χέρμαν Α΄ ήλεγχε τα περάσματα των Άλπεων προς τη Βουργουνδία και την Ιταλία και ήταν υπάκουος στους Οθωνίδες, που ενδιαφερόταν γι' αυτά. 

Το 950 απεβίωσε ο Χέρμαν Α΄ και ο Όθων Α΄ της Γερμανίας (γιος του Ερρίκου Α΄) έδωσε το δουκάτο στον γιο του Λιούντολφ, που τον είχε νυμφεύσει με την κόρη του Χέρμαν Α΄. 

Εκτός του ότι ήταν δούκας, ο Χέρμαν Α΄ ήταν κόμης του Λάνγκαου (939-949), του Άουελγκαου (948-949) και επίτροπος (lay abbot) του αββαείου του Έχτερμαχ. Ίδρυσε το ναό του Αγ. Φλορίν στο Κόμπλεντς και τάφηκε στη μονή της νήσου Ράιχεναου στη λίμνη Κωνσταντία.

## Οικογένεια
Νυμφεύτηκε την Ρεγκιλίντα, κόρη του Έμπερχαρντ Α΄ κόμη της Ζυρίχης και είχε τέκνα:
* Ίντα, παντρεύτηκε τον Λιούντολφ των Οθωνιδών, δούκα της Σουηβίας.

## Αναφορές


Κατηγορία:Δούκες της Σουηβίας
Όντο φον ντερ Βέττεραου

Ο **Όντο**, γερμ. Odo (π. 895 - 2 Δεκεμβρίου  949) από τον Οίκο των Κορραδιδών ήταν κόμης του Βέττεραου.

## Βιογραφία
Ήταν γιος του Γκέμπχαρντ δούκα της Λωρραίνης και της Ίντα. Είχε  το όνομα του πάππου του Ούντο κόμη του Λάνγκαου και μαργράβου της Νευστρίας. 

Το 914 τοποθετήθηκε κόμης του Βέττεραου και ίδρυσε το ναό της Αγ. Μαρίας στο Βέτσλαρ. Το Βέττεραου ανήκε στον πατέρα του· αργότερα απέκτησε το Ράνγκαου (917) και το Λάνγκαου (918), κομητείες που επίσης ανήκαν στον πατέρα του. 

Είναι γνωστός για τη μάχη του Άντερναχ το 939: Οι εξεγερθέντες Γιλβέρτος των Ρεγκιναριδών δούκας της Λωρραίνης και ο Έμπερχαρντ των Κοραδιδών δούκας της Φραγκονίας (εξάδελφος του Όντο) λεηλάτησαν τις περιοχές αυτού και του ανιψιού του Κορράδου κόμη του Κάτω Λάνγκαου (ανατολικά του Ρήνου). Οι δυνάμεις των εισβολέων ήταν υπέρτερες και ο Όντο με τον ανιψιό του δεν μπορούσαν να τους αντισταθούν. Αλλά όταν οι εξεγερθέντες ήταν ανατολικά του Ρήνου και έπρεπε να τον διασχίσουν στο Άντερναχ για να επιστρέψουν στη Λωρραίνη, δόθηκε μία ευκαιρία. Το μεγαλύτερο μέρος του στρατού των εισβολέων είχε περάσει το ποτάμι και οι δύο αρχηγοί έμειναν πίσω. Τότε ο Όντο με τον Κοράδο έπεσαν επάνω στο λιγοστό στρατό της ανατολικής όχθης και σκότωσαν τον Έμπερχαρντ· ο Γιλβέρτος πνίγηκε. Έτσι η εξέγερση κατεστάλη και ο Όθων Α΄ αποκατέστησε την εξουσία του. Ο Όντο έγινε ο ευνοούμενος του Όθωνα Α΄, ο οποίος -όταν απεβίωσε ο Κορράδος-  τού παραχώρησε το Κάτω Λάνγκαου.

## Οικογένεια
Νυμφεύτηκε την Κουνιγούνδη των Καρολιδών, κόρη του Ερβέρτου Α΄ κόμη του Βερμαντουά και είχε τέκνα:
* Γκέμπχαρτ απεβ. 938, σκοτώθηκε πολεμώντας εναντίον του εξεγερθέντος Τάνκμαρ.
* Χέρμπερτ π. 930 - 992, κόμης του Βέττεραου.
* Όττο.
* Όντο απεβ. 965, επίσκοπος του Στρασβούργου (950-965).
* Γιούντιτ.
* (;) Κορράδος Α΄ 915/920-997, δούκας της Σουαβίας.

## Αναφορές σε πηγές


Κατηγορία:Οίκος των Κορραδιδών
Χέρμπερτ φον ντερ Βέττεραου

Ο **Χέρμπερτ**, γερμ. *Heribert von der Wetterau* (π. 930 – 992) από τον Οίκο των Κορραδιδών ήταν κόμης του Βάττεραου.

## Βιογραφία
Ήταν γιος του Όντο κόμη του Βέττεραου και της Κουνιγκούδης (;) Καρολιδών, κόρης του Ερβέρτου Α΄ κόμη του Βερμαντουά. Έγινε σημαντικός ευγενής της κεντρικής Γερμανίας και ηγέτης των Κοραδιδών. 

Το 949 απεβίωσε ο πατέρας του και ο Χέρμπερτ έγινε κόμης του Βέττερου, Κίντσικγκαου και Ένγκερσγκάου. Επίσης κληρονόμησε το κάστρο Γκλάιμπερκ, στο Γκήσσεν. Το 976 έλαβε και την περιοχή γύρω από το κάστρο, που έγινε η κομητεία Γκλάιμπερκ και τον τίτλο του παλατινού κόμη. Ακολούθησε το 981 τον Όθωνα Β΄ της Γερμανίας στην εκστρατεία του στην Ιταλία και το επόμενο έτος έλαβε μέρος στη μάχη του Στίλο εναντίον των Σαρακηνών, που αποδείχθηκε ολέθρια.

## Οικογένεια
Νυμφεύτηκε την Ίρμτρουντ, κόρη του Μέγκινγκοτς κόμη του Άβαλγκαου και του Γκέλντερς και είχε τέκνα:
* Όθων του Χάμερσταϊν.
* Γκέμπχαρτ απεβ. 1016.
* Γκέρμπεργκα π. 970-μετά το 1036, παντρεύτηκε τον Ερρίκο του Σβάινφουρτ μάργραβο του Νόρντγκαου (του Οίκου των Ποπονιδών).
* Ίρμτρουντ π. 978 - π. 1020, παντρεύτηκε τον Φρειδερίκο των Αρντέν-Λουξεμβούργου κόμη του Μόζελγκαου.

## Παραπομπές σε πηγές


Κατηγορία:Γερμανοί ευγενείς
Κατηγορία:Οίκος των Κορραδιδών
Perfect Blue

Το ***Perfect Blue*** (ιαπωνικά: パーフェクトブルー, Χέπμπορν: *Pāfekuto Burū*) είναι ιαπωνικό ψυχολογικό θρίλερ anime του 1997 που σκηνοθετήθηκε από τον Σατόσι Κον και γράφτηκε από τον Σανταγιούκι Μουράι. Βασίζεται στην νουβέλα *Perfect Blue: Complete Metamorphosis* (パーフェクト・ブルー　完全変態, *Pāfekuto Burū: Kanzen Hentai*) του Γιοσικάζου Τακεούτσι. Η ταινία εστιάζει στη Mima Kirigoe, μέλος ενός J-pop συγκροτήματος, που αποσύρεται από τη μουσική βιομηχανία γιατί αποφασίζει ότι θέλει να κάνει καριέρα στην ηθοποιία. Καθώς γίνεται θύμα ενός εμμονικού ατόμου με την παλιά περσόνα της και η ίδια εμβαθύνει υπερβολικά στον πρώτο της ρόλο, επηρεάζεται η ψυχική της υγεία σε σημείο τέτοιο ώστε αρχίζει να αμφισβητεί τη λογική της.

## Φωνές ηθοποιών

## Κληρονομιά
Η Μαντόνα έχει δανειστεί κομμάτια της ταινίας σε ένα remix του τραγουδιού της *What It Feels Like for a Girl*, το οποίο έπαιξε ως ιντερλούδιο στην περιοδεία της Drowned World Tour το 2001.

Το 2010, ο Ντάρεν Αρονόφσκι αναγνώρισε ότι υπάρχουν ομοιότητες μεταξύ του *Perfect Blue* και των ταινιών του *[[Requiem for a Dream]]* και ''Black Swan''. Επιπλέον, ο Κον έγραψε σε blog για τη συνάντησή του με τον Αρονόφσκι το 2001.

## Παραπομπές


## Εξωτερικοί σύνδεσμοι
* ''Perfect Blue'' στην ιστοσελίδα της Madhouse 
* 
* 
* 

Κατηγορία:Anime και manga τρόμου
Κατηγορία:Ταινίες anime
Κατηγορία:Ταινίες του 1997
Κατηγορία:Ταινίες βασισμένες σε μυθιστορήματα
Κατηγορία:Ιαπωνικές ταινίες
Κατηγορία:Ιαπωνόφωνες ταινίες
Κατηγορία:Ιαπωνικές θρίλερ ταινίες
Κατηγορία:Madhouse
Κατηγορία:Ταινίες με θέμα τη σχιζοφρένεια
Καστανέα Αιτωλοακαρνανίας

Η **Καστανέα** ή **Καστανιά** είναι χωριό της ορεινής Ναυπακτίας του νομού Αιτωλοακαρνανίας.

## Γεωγραφία - Ιστορία
Η Καστανιά είναι κτισμένη ανάμεσα στα όρη Αρδίνη και Ξεροβούνι, σε υψόμετρο 860 μέτρα και δεξιά του χειμάρρου Καστανιώτικος Κάκαβος. Το χωριό βρίσκεται βόρεια της Ναυπάκτου σε απόσταση 58 χλμ. Αξιοθέατα του χωριού είναι ο παλιός πέτρινος ενοριακός ναός του Αγίου Ιωάννη του Πρόδρομου, η γραφική πλατεία, το πέτρινο παραδοσιακό κτίριο του σχολείου, η παραδοσιακή βρύση με τους τρεις κρουνούς, η ρεματιά του Καστανιώτικου Κάκαβου, τα δάση και τα ξωκλήσια γύρω από αυτό. Έξω από την Καστανιά, στον επαρχιακό δρόμο Πλάτανου - Υψηλό Χωριό, υπάρχει το "Χάνι του Λιόλιου", που λειτουργεί ακόμα και βρίσκεται μέσα σε ένα δασωμένο διάσελο στο δρόμο προς την Ευηνολίμνη, τα χωριά των Κραβάρων και την Ευρυτανία.

## Διοικητικά - Πληθυσμιακά
Ως οικισμός αναφέρεται, μετά την Επανάσταση του 1821, γραμμένη ως *Καστανιά* το 1835 στο ΦΕΚ 19Α - 07/12/1835 να προσαρτάται στον τότε  δήμο Αράχοβας. Το 1919 με το ΦΕΚ 112Α - 25/05/1919 ορίστηκε έδρα της ομώνυμης νεοϊδρυθείσας κοινότητας. Το 1940 το όνομα της διορθώθηκε σε Καστανέα. Με την εφαρμογή του προγράμματος Καλλικράτης αποτελεί την Τοπική Κοινότητα Καστανέας που ανήκει στη Δημοτική Ενότητα Πλατάνου του Δήμου Ναυπακτίας και ο πληθυσμός της σύμφωνα με την απογραφή του 2011 είναι 70 κάτοικοι.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Ισικάρι (ποταμός)

Ο ποταμός **Ισικάρι** (*Ishikari-gawa*, 石狩川) είναι ο τρίτος σε μήκος (268 χιλιόμετρα) ποταμός της Ιαπωνίας, και ο μεγαλύτερος στη Νήσο Χοκκάιντο. Επίσης, έχει τη δεύτερη σε έκταση λεκάνη απορροής στη χώρα (μετά τον Σινάνο), 14.330 τετραγωνικά χιλιόμετρα. Η παροχή του ανέρχεται σε περίπου 468 κυβικά μέτρα ανά δευτερόλεπτο.

Ο ποταμός πηγάζει από το ομώνυμο βουνό των ορέων Νταϊσέτσου και διασχίζει τις δύο μεγαλύτερες πόλεις του Χοκκάιντο, την Ασαχικάβα και το Σαππόρο. Οι μεγαλύτεροι παραπόταμοι του Ισικάρι είναι οι Τσουμπέτσου, Ουρίου, Σοράτσι και Τογιοχίρα. Μέχρι πριν από 40.000 χρόνια, ο Ισικάρι χυνόταν στον Ειρηνικό Ωκεανό κοντά στο Τομακομάι. Τότε λάβα από το ηφαίστειο Σικότσου έφραξε τον ρου του ποταμού και τον άλλαξε, κάνοντάς τον να εκβάλλει στη Θάλασσα της Ιαπωνίας, συγκεκριμένα στον κόλπο Οτάρου, κοντά στην πόλη Ισικάρι.

Το όνομα του ποταμού προέρχεται από τη γλώσσα Αϊνού και σημαίνει «στριφογυριστός», καθώς κάποτε ο ποταμός σχημάτιζε πολλούς μαιάνδρους στην πεδιάδα του. Τότε είχε μήκος σχεδόν όσο και ο Σινάνο, ο μακρύτερος ποταμός της Ιαπωνίας. Μεγάλα έργα μείωσαν το συνολικό μήκος του Ισικάρι κατά 95 χιλιόμετρα περίπου, αφήνοντας πολλές λιμνούλες.

## Παραπομπές


## Εξωτερικοί σύνδεσμοι
* Το λήμμα για τον Ισικάρι στην *Encyclopedia Britannica*

Ισικαρι
Μοϊανές

Η **Μοϊανές **(καταλανικά: Moianès) είναι μια ''κομάρκα ''στο κέντρο της Καταλονίας στην Ισπανία. Έγινε κομάρκα τον Μάιο του 2015, μετά την έγκριση από ένα τοπικό δημοψήφισμα και από το Κοινοβούλιο της Καταλονίας. Οι 10 δήμοι στην νέα κομάρκα άνηκαν στις κομάρκες Μπαζές, Οσόνα και Βαγιές Οριεντάλ. Έχει προηγουμένως προταθεί το 2000, στην "Έκθεση σχετικά με την αναθεώρηση του προτύπου εδαφικής οργάνωσης της Καταλονίας", γνωστή ως "Έκθεση Ρόκα", που ανατέθηκε από την Κυβέρνηση της Καταλονίας.

Ακόμη και πριν από την απόκτηση νομικού καθεστώτος, η Μοϊανές θεωρούταν ως "φυσική κομάρκα"—μια διακριτή γεωγραφική περιοχή που περιλαμβάνει το ομώνυμο οροπέδιο Μοϊανές.

## Δήμοι

## Παραπομπές


## Εξωτερικοί σύνδεσμοι
* 
* Ανεπίσημη ιστοσελίδα της κομάρκας (Καταλανικά)

Κατηγορία:Κομάρκες της Καταλωνίας
Μαίρη Άνινγκ

Η **Μαίρυ Άννινγκ** (1799 - 1847) ήταν Βρετανή συλλέκτης απολιθωμάτων, παλαιοντολόγος και έμπορος απολιθωμάτων. Μερικές από τις ανακαλύψεις της ήταν ο πρώτος πτερόσαυρος εκτός Γερμανίας, ο πρώτος πλήρης σκελετός ιχθυοσαύρου και ο πρώτος επίσης πλήρης πλεισιόσαυρος. Θεωρείται ως μια από τις σημαντικότερες γυναίκες επιστήμονες της Αγγλίας.     

## Βίος και σταδιοδρομία
Γεννήθηκε στις 21η Μαΐου 1799 στο Λάυμ Ρήτζις του Ντόρσετ της Αγγλίας. Ο πατέρας της ήταν μαραγκός και έμπορος απολιθωμάτων. Πηγές της εποχής αναφέρουν ότι η Άννινγκ και ο αδελφός της Τζόσεφ συνόδευαν τον πατέρα τους στα συχνά ταξίδια του στην παραλία του Ντόρσετ για περισυλλογή απολιθωμάτων. Φοίτησε σε εκκλησιαστικό σχολείο στο οποίο έμαθε γραφή και ανάγνωση.    

Ο πατέρας της πέθανε από φυματίωση το 1810 αφήνοντας την οικογένεια του σε δεινή οικονομική κατάσταση. Η Άννινγκ μαζί με τον αδελφό της Τζόσεφ συνέχισαν την συλλογή και το εμπόριο απολιθωμάτων μετά τον θάνατο του πατέρα τους και το 1810 ο Τζόσεφ βρήκε ένα κρανίο ιχθυόσαυρου το οποίο θεώρησε ότι ήταν κρανίο κροκόδειλου. Λόγω ιδιάζουσας θέσης του απολιθώματος ήταν αδύνατη η περαιτέρω εκσκαφή για ένα έτος, μέχρι το 1811 όταν η Άννινγκ ολοκλήρωσε την αποκάλυψη του σκελετού. Ο εν λόγω σκελετός ήταν ο πρώτος πλήρης ιχθυόσαυρου και επωλήθη για 23 λίρες στον Λόρδο Χένλεϋ. Παρόλο ότι η πώληση του ιχθυόσαυρου έφερε μια οικονομική ανακούφιση στην Άννινγκ και στην οικογένεια της, οι οικονομικές δυσκολίες συνεχίστηκαν σε την διάρκεια της ζωής της. Η επόμενη μεγάλη ανακάλυψη της Άννινγκ ήταν ένας σχεδόν πλήρης σκελετός πλειοσιόσαυρου το 1824, τον οποίο πούλησε για 100 λίρες στον Δούκα του Μπάκιγχαμ. Ο πλειοσιόσαυρος ήταν τότε νέο είδος στην Επιστήμη και η αυθεντικότητα του αμφισβητήθηκε από μέρος της επιστημονικής κοινότητας, με μεγαλύτερο αρχικό επικριτή τον Ζώρζ Κυβιέ. Ο Κυβιέ αμφισβήτησε την αυθεντικότητα του απολιθώματος αρχικά, με βάση τα σχεδιαγράμματα του σκελετού που δημιούργησε η Άννινγκ. Αργότερα παραδέχτηκε την αυθεντικότητα του απολιθώματος και η φήμη της Άννινγκ εξαπλώθηκε στην επιστημονική κοινότητα της εποχής.     

Το 1828 ανακάλυψε τον πρώτο πτεροδάκτυλο εκτός Γερμανίας. Την ίδια περίοδο παρατήρησε κάποια ιδιόμορφα απολιθώματα στους σκελετούς ιχθυόσαυρων, τα οποία την εποχή ονόμαζαν «λίθους μπεζόαρ» και περιείχαν ψαροκόκκαλα, οστά μικρών ιχθυόσαυρων και λέπια . Τα εν λόγω απολιθώματα αναγνωρίστηκαν από τον Ουίλλιαμ Μπάκλαντ, θεολόγο και παλαιοντολόγο, ότι ήταν απολιθωμένα περιττώματα, γνωστά σήμερα ως κοπρόλιθοι. Ο Μπάκλαντ σημείωσε στην έρευνα που έκδωσε για το θέμα την σημαντική συμβολή της Άνινγκ σε αυτήν την ανακάλυψη.    

Το 1847 η Άννινγκ απεβίωσε από καρκίνο του στήθους. Τα τελευταία χρόνια της ζωής της, παρά την ταπεινή καταγωγή της και το φύλο της, η Άννινγκ αναγνωρίστηκε ως αυθεντία στην συλλογή και κατηγοριοποίηση απολιθωμάτων. Το 2010 η Βρετανική Βασιλική Εταιρεία την αναγνώρισε ως μια από τις δέκα Βρετανές γυναίκες με την μεγαλύτερη επίδραση στην προώθηση της επιστήμης. 

## Παραπομπές


Κατηγορία:Παλαιοντολόγοι
Ουαλερανός Γ΄ του Λιμβούργου

O **Ουαλερανός Γ΄**, γερμ. Waleran/Walram III (π. 1165 - 2 Ιουλίου 1226) από τον Οίκο του Λίμπουργκ ήταν δούκας του Λίμπουργκ, κόμης του Αρλόν (και του Λουξεμβούργου, από τη σύζυγό του) και κύριος του Μόνσχαου (γαλλ. Μονζουά).

## Βιογραφία
Ήταν γιος του Ερρίκου Γ΄ δούκα του Λίμπουργκ και κόμη του Αρλόν και της Σοφίας του Σααρμπρύκεν.

Ως ο νεότερος γιος, δεν περίμενε να κληρονομήσει τον πατέρα του και έκανε περιπετειώδη ζωή: έλαβε μέρος στην Γ΄ Σταυροφορία το 1192. Υποστήριζε τον Φίλιππο Χοενστάουφεν δούκα της Σουαβίας για βασιλιά της Γερμανίας, αλλά όταν το 1208 απεβίωσε ο Φίλιππος, ο Ουαλερανός Γ΄ υποστήριξε τον άλλο υποψήφιο Όθωνα Δ΄ Γουέλφων. Το 1212 ακολούθησε τον εξάδελφό του Ερρίκο Α΄ δούκα της Βραβάντης, στη Λιέγη, η οποία ήταν σε πόλεμο με το Γκέλντερς.

Το 1214 απεβίωσε η σύζυγός του Κουνιγούντα της Λωρραίνης και νυμφεύτηκε την Ερμεζίνντα κόμισσα του Λουξεμβούργου. Ήταν κόρη του κόμη του Λουξεμβούργου & Ναμύρ και διεκδικήτρια του Ναμύρ. Ο Ουαλερανός Γ΄ στον θυρεό του, τον ερυθρό λέοντα του Λουξεμβούργου, πρόσθεσε ένα στέμμα ως διεκδικητής του Ναμύρ. Το 1221 απεβίωσε ο πατέρας του και τον διαδέχθηκε στο Λίμπουργκ & Αρλόν. Στον θυρεό του πρόσθεσε δεύτερη ουρά στον λέοντα του Λουξεμβούργου, ως κόμης του Λίμπουργκ. Προσπάθησε να πάρει το Ναμύρ από τον μαρκήσιό του Φίλιππο Β΄ Καπετιδών-Κουρτεναί, αλλά πάλι απέτυχε· τελικά υπέγραψε συμφωνία ειρήνης στο Ντινάν.

Έπειτα έλαβε μέρος σε διάφορες Συνελεύσεις (Diets) του βασιλείου της Γερμανίας και ακολούθησε τον Φρειδερίκο Β΄ Χοενστάουφεν της Γερμανίας στην εκστρατεία του στην Ιταλία. Όταν επέστρεψε, απεβίωσε το 1226 σε ηλικία 61 ετών στο Ρόλντουκ.

## Οικογένεια
Νυμφεύτηκε πρώτα την Κουνιγκούντα, κόρη του Φρειδερίκου Α΄ δούκα της Λωρραίνης και είχε τέκνα:
* Σοφία π. 1190-1226/7, παντρεύτηκε τον Φρειδερίκο κόμη του Ίζενμπερκ.
* Ματίλντα π. 1192-μετά το 1234, παντρεύτηκε τον Γουλιέλμο Γ΄ του Γύλιχ.
* Ερρίκος Δ΄ 1195-1247, δούκας του Λίμπουργκ.
* Ουαλερανός π. 1200-1242, νυμφεύτηκε την Ελισάβετ, κόρη του Θεοβάλδου Α΄ κόμη του Μπαρ.

Το 1214 απεβίωσε η Κουνιγκούντα και το ίδιο έτος έκανε τον δεύτερο γάμο του με την Ερμεσίνδη των Ναμύρ, κόρη και κληρονόμο του Ερρίκου Δ΄ κόμη του Λουξεμβούργου & Ναμύρ και είχε τέκνα:
* Αικατερίνη π. 1215-1255, παντρεύτηκε τον Ματθαίο Β΄ δούκα της Λωρραίνης.
* Ερρίκος Ε΄ 1216-1281, κόμης του Λουξεμβούργου, ιδρυτής του κλάδου του Λουξεμβούργου.
* Γεράρδος Α΄ 1223-μετά το 1298, κόμης του Ντυρμπουί.

## Πηγές
*
*

## Αναφορές


Κατηγορία:Οίκος του Λιμβούργου
Μπρέστεν

Το **Μπρέστεν** (βουλγαρικά: *Бръщен*, ελληνικά: *Βρισθένη*) είναι χωριό στη νοτιοδυτική Βουλγαρία. Βρίσκεται στο δήμο Ντοσπάτ, στην επαρχία Σμόλιαν.
Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Το χωριό βρίσκεται στα βουνά της Δυτικής Ροδόπης στην ιστορική και γεωγραφική περιοχή Τσετς.

Σύμφωνα με τον Βασίλ Καντσόφ, το 1900 το Μπρέστεν κατοικήθηκε από 220 βούλγαρους μουσουλμάνους, που ζούσαν σε 50 σπίτια.

## Θρησκείες
thumb|Το τζαμί στο χωριό.
Ο πληθυσμός του χωριού είναι Πομάκικος και είναι στραμμένος στο Ισλάμ, αλλά έχει επίσης και μικτούς γάμους.

## Αξιοθέατα
* Τα ερείπια μιας γέφυρας ρωμαϊκού ρυθμού.
* Το μνημείο του Βέργκιλ Βακλίνοφ - ένας καταδρομέας, που θεωρούνταν από πολλούς ως ήρωας.

## Σημειώσεις


Κατηγορία:Χωριά της Επαρχίας Σμόλιαν
Softex

Η **Softex μονοπρόσωπη ΙΚΕ** είναι μια ελληνική βιομηχανία χαρτιού, με έδρα την βιομηχανική περιοχή Μεταμόρφωσης στην Αττική (οδός Μεσογίτη 3). Ιδρύθηκε το 1936 από την οικογένεια Κεφάλα και παράγει κάθε είδους χαρτί.   Πλέον αποτελεί θυγατρική της Ιntertrade Hellas.

## Ιστορικό

Η εταιρεία ιδρύθηκε στην Αθήνα το 1937 ως Αθηναϊκή Χαρτοποιία από την οικογένεια Κεφάλα (ιδιοκτήτρια μέχρι το 1984) και ήταν ηγέτης της αγοράς στην Ελλάδα. Στην ακμή της απασχολούσε πάνω από 1.000 εργαζόμενους και παρήγαγε δεκάδες χιλιάδες τόνους χαρτί. Ωστόσο, τη δεκαετία του 1970 άρχισαν να συσσωρεύονται ζημιές, με την εταιρία να στρέφεται στον δανεισμό. Λόγω χρεών δισεκατομμυρίων δραχμών σε τράπεζες, το 1984 η εταιρία εντάσσεται στον Οργανισμό Ανασυγκρότησης Επιχειρήσεων (Ο.Α.Ε.) που ανήκε στο δημόσιο. Τον Αύγουστο του 1994 το εργοστάσιο υπέστη πυρκαγιά, η οποία κατέστρεψε τις μηχανές της και το εργοστάσιο.  

Το 1999 η Softex βρέθηκε σε αδιέξοδο και, στο πλαίσιο ιδιωτικοποίησης εταιριών ενταγμένων στον Ο.Α.Ε., πουλήθηκε στην κοινοπραξία New Co. Η κοινοπραξία αποτελούνταν από τον ιταλικό όμιλο Bolton, την αμερικάνικη επενδυτική εταιρία Goldman Sachs, τις αμερικανικές συμβουλευτικές εταιρίες Lochridge και Bain αλλά και τον κ. Paolo Forlin, ο οποίος ήταν για χρόνια πρόεδρος της αμερικάνικης χαρτοβιομηχανίας Scott Paper. Οι προσδοκίες για μεγάλα κέρδη στα οποία στόχευαν οι επενδυτές κατέρρευσαν γρήγορα, με αποτέλεσμα οι περισσότεροι να αποχωρήσουν. Το 2002 η Bolton ξεκινά ένα πρόγραμμα εξυγίανσης, αποκτά τον πλήρη έλεγχο των μετοχών, διορίζει νέο διευθύνοντα σύμβουλο και βάζει λουκέτο στο ζημιογόνο εργοστάσιο της Δράμας. Όμως μια νέα μεγάλη πυρκαγιά στο εργοστάσιο του Βοτανικού το 2015 αλλά και οι συνέπειες της οικονομικής κρίσης στην Ελλάδα από το 2009, οδήγησαν τη Softex σε κλείσιμο, με αποτέλεσμα 130 άνθρωποι να μείνουν άνεργοι.  

Τον Οκτώβριο του 2016, η ελληνική βιομηχανία χαρτιού Intertrade Hellas εξαγόρασε το εμπορικό σήμα της Softex από τον όμιλο Bolton και, διατηρώντας 110 απο τις 130 θέσεις εργαζομένων, ίδρυσε την εταιρια Softex μονοπρόσωπη ΙΚΕ με αρχική διάρκεια 30 χρόνων.

## Παραπομπές


## Εξωτερικοί Σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Κατηγορία:Χαρτί υγείας
Παπαδόπουλος Α.Ε.

Η **βιομηχανία μπισκότων και ειδών διατροφής Ευάγγελος Ι. Παπαδόπουλος** είναι ελληνική ανώνυμη εταιρεία τροφίμων που ιδρύθηκε στην Αθήνα το 1922 από την οικογένεια Παπαδοπούλου. Είναι ευρύτερα γνωστή για τα μπισκότα της (με γνωστότερα στην ελληνική αγορά τα Πτι-μπερ, Μιράντα, Γεμιστά, Caprice και Digestive), αλλά και για τα είδη διατροφής της (Ψωμί, φρυγανιές, κριτσίνια και μπάρες δημητριακών).

Η εταιρεία διατηρεί σήμερα τέσσερα εργοστάσια και βιομηχανίες στην Αθήνα, στη Θεσσαλονίκη, στο Βόλο και στα Οινόφυτα.

## Εξωτερικοί σύνδεσμοι
*papadopoulou.gr

Κατηγορία:Ελληνικές επιχειρήσεις
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Ερρίκος ΣΤ΄ του Λουξεμβούργου

Ο **Ερρίκος ΣΤ΄**, γερμ. Heinrich VI (π. 1240 - 5 Ιουνίου 1288) από τον Οίκο του Λουξεμβούργου ήταν κόμης του Λουξεμβούργου & Αρλόν (1281-1288).

## Βιογραφία
Ήταν ο πρωτότοκος γιος του Ερρίκου Ε΄ κόμη του Λουξεμβούργου & Αρλόν, κυρίου του Λινύ & μαρκησίου του Ναμύρ και της Μαργαρίτας των Μονμπελιάρ, κόρης του Ερρίκου Β΄ κόμη του Μπαρ. 

Ο πατέρας του είχε λάβε μέρος στην Ζ΄ Σταυροφορία του Λουδοβίκου Θ΄ της Γαλλίας εναντίον της Τύνιδας το 1249. Το 1281 απεβίωσε ο πατέρας του και ο Ερρίκος ΣΤ΄ τον διαδέχθηκε στο Λουξεμβούργο & Αρλόν, ενώ ο μικρότερος αδελφός του Βάλεραν Α΄ στο Λινύ. Το Ναμύρ είχε από το 1264 η αδελφή τους Ισαβέλλα. 

Συμμετείχε στη μάχη του Βόρρινγκεν μαζί με τον αδελφό του Βάλεραν Α΄ εναντίον του Ιωάννη Α΄ δούκα της Βραβάντης, αλλά σκοτώθηκαν και οι δύο από έναν ιππότη του. Τον διαδέχθηκε ο γιος του Ερρίκος Ζ΄, που έγινε και βασιλιάς της Γερμανίας.

## Οικογένεια
Νυμφεύτηκε τη Βεατρίκη των Αβέν, κόρη του Βαλδουίνου κυρίου του Μπωμόν και είχε τέκνα:
* Ερρίκος Ζ΄ π. 1275-1313, κόμης του Λουξεμβούργου και (ως Ερρίκος Ζ΄) βασιλιάς της Γερμανίας.
* Βάλραμ απεβ. 1311, κύριος του Ντουρλέρ, Τιριμόν και Κονσόρ.
* Μαργαρίτα, ηγουμένη του Μαρίενταλ.
* Φελίσιτας, κυρία του Γκάεσμπεκ.
* Βαλδουίνος αρχιεπίσκοπος-εκλέκτορας του Τρηρ.

## Πρόγονοι



	

## Αναφορές στις Πηγές


## Πηγές
* 
* 
* Herbermann, Charles, ed. (1913). "article name needed". Catholic Encyclopedia. New York: Robert Appleton.

## Εξωτερικοί σύνδεσμοι
* , thePeerage.com
* , thePeerage.com
* , thePeerage.com

Κατηγορία:Οίκος του Λουξεμβούργου
Ιωάννης της Βοημίας

Ο **Ιωάννης o τυφλός** (γερμ.: *Johann von Böhmen*, 10 Αυγούστου 1296 - 26 Αυγούστου 1346) από τον Οίκο του Λουξεμβούργου ήταν κόμης του Λουξεμβούργου από το 1309 και βασιλιάς της Βοημίας από το 1310 και τιτουλάριος βασιλιάς της Πολωνίας. Τα δέκα τελευταία έτη της ζωής του ήταν τυφλός.

## Βιογραφία
Ήταν ο πρωτότοκος γιος του Ερρίκου Ζ΄ της Γερμανίας και (ως Ερρίκος ΣΤ΄) κόμη του Λουξεμβούργου και της Μαργαρίτας των Ρέγκιναρ, κόρης του Ιωάννη Α΄ δούκα της Βραβάντης.

## Οικογένεια
Νυμφεύτηκε πρώτα το 1310 την Ελισάβετ των Πρεμυσλιδών, κόρη του Βεγκέσλαου Β΄ της Βοημίας και είχε τέκνα:
* Μαργαρίτα 1313-1341, παντρεύτηκε τον Ερρίκο ΙΔ΄ των Βίττελσμπαχ δούκα της Βαυαρίας.
* Μπόννη 1315-1349, παντρεύτηκε τον Ιωάννη Β΄ των Βαλουά βασιλιά της Γαλλίας.
* Κάρολος Δ΄ 1316-1378, κόμης του Λουξεμβούργου, βασιλιάς της Βοημίας και της Γερμανίας.
* Ιωάννης-Ερρίκος 1322-1375, μάργραβος της Μοραβίας.
* Άννα 1323-1338, παντρεύτηκε τον Όθωνα των Αψβούργων δούκα της Αυστρίας.

Το 1330 απεβίωσε η Ελισάβετ και ο Ιωάννης έκανε δεύτερο γάμο με την Βεατρίκη των Καπετιδών, κόρη του Λουδοβίκου Α΄ δούκα του Μπουρμπόν και είχε τέκνο:
* Βεγκέσλαος Α΄ 1337-1383, κόμης, μετά δούκας του Λουξεμβούργου. 

Από μία μη νόμιμη σχέση είχε ένα φυσικό τέκνο, τον:
* (νόθος) Νικόλαος 1322-1358, επίσκοπος ("πατριάρχης") της Ακουιλέια του Βένετο.

## Πρόγονοι




## Παραπομπές


## Περαιτέρω ανάγνωση
* Agnew, Hugh L. The Czechs and the Lands of the Bohemian Crown. Stanford: Hoover Institution Press, 2004. 30–33. Print.
* Neillands, Robin. The Hundred Years' War. London: Routledge, 1990. 100. Print.
* Teich, Mikuláš. Bohemia in History. New York: Cambridge University Press, 1998. 53–55. Print.
* Pánek, Jaroslav, and Oldřich Tůma. A History Of The Czech Lands. Prague: Karolinum Press, 2009. 121-25. Print.

## Εξωτερικοί σύνδεσμοι
* History of some of John's 4 resting places as of 1913, when this book was written. He is now in a fifth.
* Brief history of Czech lands
* Social History in Bohemia during the 13th into the 14th century

Κατηγορία:Οίκος του Λουξεμβούργου
ΦΑΓΕ Α.Ε.

Η **ΦΑΓΕ Α.Ε.** είναι διεθνής γαλακτοκομική εταιρία που ιδρύθηκε στην Αθήνα, με έδρα την Μεταμόρφωση Αττικής. Είναι μία από τις μεγαλύτερες γαλακτοκομικές εταιρείες στην Ελλάδα. Παράγει γαλακτοκομικά προϊόντα, όπως γάλα, γιαούρτι και παγωτό. Τα αρχικά Φ.Α.Γ.Ε. σημαίνουν "Φιλίππου Αδελφοί Γαλακτοκομικές Επιχειρήσεις".

## Ιστορία
Την 1η Σεπτεμβρίου 1926, ο  Φιλίππου άνοιξε ένα μικρό γαλακτοκομείο στα Πατήσια και το γιαούρτι του έγινε γνωστό. Το 1954 δημιούργησαν το πρώτο δίκτυο μαζικής παραγωγής γιαουρτιού στην Αττική. Το 1964 άνοιξε το πρώτο εργοστάσιο παραγωγής γιαουρτιού στο Γαλάτσι.

Στα τέλη της δεκαετίας του 1990, με τη δημοτικότητά της, η ΦΑΓΕ ξεκίνησε την εμπορία των προϊόντων στο Βέλγιο, τη Γαλλία, τη Γερμανία, την Ιταλία, την Ολλανδία και το Ηνωμένο Βασίλειο. Από το 2001, η τεράστια δημοτικότητά της, ακόμη και εκτός Ελλάδος, οδήγησε στην δραστηριοποίησή της στις Ηνωμένες Πολιτείες όπου έχει την έδρα της στο Τζονστάουν της Νέας Υόρκης. Το γιαούρτι παρουσιάστηκε αργότερα στο περιοδικό *Saveur*.

Στις Ηνωμένες Πολιτείες, εμφανίζεται σε πολλά περιοδικά και βιβλία που προωθούν την υγιεινή διατροφή.
Τον Οκτώβριο του 2012, η ​​εταιρεία ανακοίνωσε ότι θα μεταφέρει την έδρα της από την Ελλάδα στο Λουξεμβούργο. Οι λόγοι για τη μετακίνηση περιλαμβάνουν ευνοϊκότερους φορολογικούς όρους, καλύτερη πρόσβαση στην τραπεζική χρηματοδότηση και μειωμένη έκθεση στην ελληνική χρηματοπιστωτική κρίση.

### Γιαούρτι
Το 1974 κατασκευάστηκε το σημερινό εργοστάσιο ΦΑΓΕ. Το 1975, η ΦΑΓΕ τελειοποίησε την τυποποίηση παρασκευής γιαουρτιού, η οποία άλλαξε ριζικά την ελληνική αγορά. Αυτό έκανε το γιαούρτι να έχει σταθερή γεύση και μεγαλύτερη διάρκεια ζωής. Νέες ποικιλίες και γεύσεις εισήχθησαν λίγο αργότερα. Το 1981 άρχισαν οι εξαγωγές προς την ευρωπαϊκή αγορά. Το Total, εισήχθη και έγινε τεράστια επιτυχία.

### Τυροκομικά
Το 1991 η ΦΑΓΕ εισήλθε στην τυροκομική αγορά, κατασκευάζοντας κυρίως παραδοσιακό ελληνικό τυρί. Παράγει, συσκευάζει και προμηθεύει στους καταναλωτές της στην Ελλάδα και στο εξωτερικό μια ευρεία ποικιλία τυριών, όπως: Γραβιέρα, Τρικαλινό, Τρικαλινό Light, Γκούντα, Ένταμ, Πλάγια, Regato και Flair.

### Γάλα
Το 1993 η ΦΑΓΕ εισήλθε στην αγορά φρέσκου γάλακτος, εισάγοντας το FAGE Fresh Milk σε όλη την Ελλάδα. Την ίδια χρονιά, η εταιρεία δημιούργησε νέα εργοστάσια αποκλειστικά για φρέσκο ​​παστεριωμένο γάλα, μια νέα γραμμή παστερίωσης, ομογενοποίησης, νέων μηχανημάτων και συσκευασίας.
Επιπλέον, μετά από μια σημαντική επένδυση σε έρευνα και μηχανήματα, η ΦΑΓΕ παρουσίασε ένα νέο καινοτόμο προϊόν στην ελληνική αγορά, το Υψηλό Παστεριωμένο Γάλα, το οποίο δημιούργησε μια νέα κατηγορία γάλακτος. Τα τελευταία χρόνια η ΦΑΓΕ έχει σταματήσει να διεξάγει γάλα.

## Εξωτερικοί σύνδεσμοι
Επίσημη ιστοσελίδα

Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Paprika (ταινία του 2006)

***Paprika*** (ιαπωνικά: パプリカ, Χέπμπορν: *Papurika*) είναι ιαπωνική ταινία anime επιστημονικής φαντασίας του 2006, που σκηνοθετήθηκε από τον Σατόσι Κον και γράφτηκε από αυτόν και τον Σεΐσι Μινακάμι. Βασίζεται στη νουβέλα του 1993 του Γιασουτάκα Σουσούι με τον ίδιο τίτλο και εστιάζει σε μία ερευνήτρια ψυχολόγο, η οποία χρησιμοποιεί μία συσκευή που επιτρέπει στους θεραπευτές να βοηθήσουν τους ασθενείς τους εισβάλλοντας στα όνειρά τους. Πρόκειται για την τέταρτη ταινία του Κον πριν το θάνατό του, το 2010. Στην ταινία δίνουν τις φωνές τους οι Μεγκούμι Χαϊασιμπάρα, Τόρου Εμόρι, Κασουνοσούκε Χόρι, Τόρου Φουρούγια, Άκιο Οτσούκα, Κοΐτσι Γιαμαντέρα και Χιντεγιούκι Τανάκα.

Το animation και την παραγωγή της ταινίας ανέλαβε το στούντιο Madhouse, σε συνεργασία με την Sony Pictures Entertainment Japan, η οποία ανέλαβε και τη διανομή στην Ιαπωνία. Η μουσική της ταινίας συντέθηκε από τον Σούσουμου Χίρασαγουα.

## Υποδοχή

### Βραβεία και υποψηφιότητες
Η *Paprika* έλαβε τα ακόλουθα βραβεία και υποψηφιότητες:

## Παραπομπές


## Εξωτερικοί σύνδεσμοι
*  (ΗΠΑ)
* 
* 
* 
* 

Κατηγορία:Ταινίες του 2006
Κατηγορία:Ιαπωνικές ταινίες
Κατηγορία:Ταινίες anime
Κατηγορία:Ταινίες βασισμένες σε μυθιστορήματα
Κατηγορία:Ταινίες φαντασίας
Κατηγορία:Ιαπωνόφωνες ταινίες
Κατηγορία:Ιαπωνικές ταινίες επιστημονικής φαντασίας
Κατηγορία:Madhouse